ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Νοεμβρίου 1991 για τη χορήγηση της υπόλοιπης ποσότητας της ποσόστωσης εισαγωγής κατεψυγμένου βοείου κρέατος, σε εφαρμογή του άρθρου 3 του κανονισμού (ΕΟΚ) αριθ. 3838/90 του Συμβουλίου (91/590/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3838/90 του Συμβουλίου της 20ής Δεκεμβρίου 1990 για το άνοιγμα και τον τρόπο διαχείρισης κοινοτικής δασμολογικής ποσόστωσης για το κατεψυγμένο κρέας βοοειδών που υπάγεται στον κωδικό ΣΟ 0202 καθώς και για τα προϊόντα του κωδικού ΣΟ 0206 29 91 (1991) (1), και ιδίως το άρθρο 4,

Εκτιμώντας:

ότι ο κανονισμός (ΕΟΚ) αριθ. 3838/90 προβλέπει κατανομή κατά τη διάρκεια του τέταρτου τριμήνου του 1991 των ποσοτήτων για τις οποίες δεν ζητήθηκαν πιστοποιητικά εισαγωγής έως τις 31 Αυγούστου του ιδίου έτους- ότι οι εν λόγω ποσότητες ανέρχονται σε 29,456 τόνους σύμφωνα με τις ανακοινώσεις των κρατών μελών-

ότι, κατά την ανακοίνωση στην Επιτροπή των ποσοτήτων αναφοράς και των ποσοτήτων που ζητήθηκαν δυνάμει του άρθρου 4 παράγραφος 1 και παράγραφος 2 τρίτο εδάφιο του κανονισμού (ΕΟΚ) αριθ. 3885/90 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3021/91 (3), οι εθνικές αρχές διαβίβασαν σε ορισμένες περιπτώσεις λανθασμένους αριθμούς-

ότι, λαμβάνοντας υπόψη το γεγονός ότι οι ενδιαφερόμενοι επιχειρηματίες δεν είναι υπεύθυνοι για τα σφάλματα που έγιναν και μεριμνώντας για την εξασφάλιση της καλής διαχειρίσεως της κοινοτικής αυτής ποσοστώσεως εισαγωγής, πρέπει να κατανεμηθούν οι υπόλοιπες ποσότητες μεταξύ των επιχειρηματιών οι οποίοι θίγονται από τα εν λόγω λάθη διβιβάσεως-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στα πλαίσια της κοινοτικής δασμολογικής ποσόστωσης για το κατεψυγμένο βόειο κρέας που προβλέπεται από τον κανονισμό (ΕΟΚ) αριθ. 3838/90, οι ποσότητες που δεν έχουν αποτελέσει αντικείμενο αιτήσεως πιστοποιητικών εισαγωγής μέχρι τις 31 Αυγούστου 1991, ήτοι 29,456 τόνοι, κατανέμονται ως εξής:

1. 5,524 τόνοι στην Beca, 40054-Prunario di Budrio (Ιταλία)-

2. 4,818 τόνοι στην SILCA Spa, Saronno (Ιταλία)-

3. 0,230 τόνοι στην Guardamiglio Carni Spa - Guardamiglio (Ιταλία)-

4. 16,689 τόνοι στην Import - en Groothandelsonderneming van Messel BV, Rotterdam (Κάτω Χώρες).

Άρθρο 2

1. Το πιστοποιητικό εισαγωγής για τις ποσότητες που αναφέρονται στο άρθρο 1 μπορεί να εκδοθεί από την ημέρα της κοινοποίησης της παρούσας απόφασης.

2. Εφαρμόζονται οι διατάξεις του κανονισμού (ΕΟΚ) αριθ. 2377/80 της Επιτροπής (4).

3. Εντούτοις, κατά παρέκκλιση από τα άρθρα 3 και 6 του κανονισμού (ΕΟΚ) αριθ. 2377/80, η εγγύηση η σχετική με τα πιστοποιητικά εισαγωγής καθορίζεται σε 10 Ecu ανά 100 χιλιόγραμμα καθαρού βάρους και η διάρκεια ισχύος των πιστοποιητικών λήγει στις 31 Δεκεμβρίου 1991.

4. Η εγγύηση που αναφέρεται στην παράγραφο 3 συστήνεται κατά την έκδοση των πιστοποιητικών εισαγωγής.

Άρθρο 3

Η παρούσα απόφαση απευθύνεται στα κράτη μέλη. Βρυξέλλες, 5 Νοεμβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 367 της 29. 12. 1990, σ. 3. (2) ΕΕ αριθ. L 367 της 29. 12. 1990, σ. 136. (3) ΕΕ αριθ. L 287 της 17. 10. 1991, σ. 11. (4) ΕΕ αριθ. L 241 της 13. 9. 1980, σ. 5.